ليلى هلال ياسين و شهرتها ايمان و بيقولو عليها سمراء النيل ممثلة مصرية اتولدت فى محافظة الاسماعيليه يوم 5 ابريل سنة 1938, اهلها سكنو فى ميدان النهضه قدام جنينة الحيوانات فى القاهره و اتعلمت فى مدارس ليسيه الفرنساويه فى القاهره. اكتشفوها سنة 1954 فعملت دور أخت فريد الأطرش فى فيلم "عهد الهوى" اتجوزت من فؤاد الأطرش اخو فريد الاطرش و عاشت معاه كام سنه و بعدها اتطلقو. مثلت دور فى فيلم المانى فى ميونيخ و فى المانيا عرفت المهندس النمساوى ماكس و هوه مهندس و صاحب فنادق و قنصل النمسا فى ميونيخ الالمانيه و اتجوزها هناك و عاشت معاه فى ميونيخ فى المانيا و فيينا فى النمسا و اعتزلت و خلفت بنت كاترين و ولدين توماس و ماكس. كاترين اتجوزت فى امارة موناكو مونت كارلو و توماس مهندس معمارى و ماكس محاضر ليها افلام جميله و ظهرت فى اغنية ياجميل ياجميل فى فيلم لفريد الاطرش سعد عبد الوهاب فى فيلم غنى ليها على فين واخدانى عنيك و كمان ظهرت و عبد الحليم حافظ بيغنى ليها اغانى جميلة فى الافلام زى اغنية عشانك يا قمر و اغنية انا لك على طول خليك ليا.